Z A P I S N I K
7. sjednice Vijeća Gradske četvrti Podsljeme
održane 19. prosinca 2017. u objektu MO Šestine, Šestinski trg 10,
s početkom u 10,00 sati


Nazočni članovi Vijeća Gradske četvrti Podsljeme: Nenad Cebić, Danijel Jagušt, Zdravko Jambrešić, Mario Jurin, Krešimir Kompesak, Snježana Punjek, Željko Sačić, Pero Semrem, Emil Tafra, Drago Topolovec i Zlatko Večerin

Drugi nazočni: Goran Rogić, Gradski ured za mjesnu samoupravu

Sjednicu otvara gospodin Krešimir Kompesak, predsjednik Vijeća Gradske četvrti Podsljeme i pozdravlja sve nazočne.
Predsjednik konstatira da je na sjednici nazočno svih 11 članova Vijeća, čime su stečeni uvjeti za raspravu i pravovaljano odlučivanje.
Prije utvrđivanja dnevnog reda, predsjednik otvara raspravu o zapisniku 6. sjednice Vijeća Gradske četvrti Podsljeme. Bez primjedbi, jednoglasno je verificiran zapisnik 6. sjednice Vijeća Gradske četvrti Podsljeme.

Predsjednik Vijeća otvara raspravu o prijedlogu dnevnog reda.
Bez rasprave, Vijeće Gradske četvrti Podsljeme jednoglasno donosi sljedeći


DNEVNI RED:

1. Prijedlog izmjene Plana komunalnih aktivnosti Gradske četvrti Podsljeme  
    – donošenje zaključka
2. Imenovanje članova Stožera civilne zaštite Podsljeme za 2017. – donošenje  zaključka
3. Pitanja, prijedlozi i obavijesti



Ad.1. Prijedlog izmjene Plana komunalnih aktivnosti Gradske četvrti Podsljeme za 2017.

Predsjednik Vijeća objašnjava kako se zadnjim rebalansom Plana osiguravaju neka sredstva koja smo ostali dužni tokom godine te kako se ostatak sredstava prebacuje na stavku izgradnje malonogometnog igrališta s umjetnom travom, iza OŠ Markuševec, sukladno dogovoru sa Podružnicom Zrinjevac.

Bez rasprave, Vijeće jednoglasno donosi Zaključak o izmjeni Plana komunalnih aktivnosti Gradske četvrti Podsljeme za 2017. Isti se nalazi u privitku ovog zapisnika.



Ad 2. Izmjena Plana komunalnih aktivnosti Gradske četvrti Podsljeme za 2017.

Predsjednik Vijeća objašnjava kako smo od Gradskog ureda za mjesnu samoupravu dobili Prijedlog zaključka za imenovanje članova Stožera civilne zaštite Gradske četvrti Podsljeme, gdje uz već zadane pozicije moramo imenovati još tri člana Vijeća. Za članove predlaže Zlatka Večerina, Snježanu Punjek i Maria Jurina.

Bez rasprave, Vijeće jednoglasno donosi:

ZAKLJUČAK
o imenovanju članova Stožera civilne zaštite Gradske četvrti Podsljeme


1. U Stožer civilne zaštite gradske četvrti Podsljeme imenuju se:
-   za načelnika: predsjednik Vijeća Gradske četvrti Podsljeme;
-   za zamjenika načelnika: potpredsjednik Vijeća
-   za članove:
    - Zlatko Večerin, član Vijeća Gradske četvrti Podsljeme
    - Snježana Punjek, članica Vijeća Gradske četvrti Podsljeme
    - Mario Jurin, član Vijeća Gradske četvrti Podsljeme;
    - Filip Bojanić, Vatrogasna zajednica Grada Zagreba;
    - Slaven Kovačević, Gradsko društvo Crvenog križa Zagreba

2. Ovaj će zaključak biti objavljen u Službenom glasniku Grada Zagreba



Ad 3. Pitanja, prijedlozi i obavijesti

Danijel Jagušt pita u kojoj je fazi izgradnja nogostupa u ulici Potočani?
Predsjednik Vijeća odgovara kako je projekt u završnoj fazi izrade i potrebno je krenuti u otkup zemljišnih čestica.

Nenad Cebić obavještava članove Vijeća kako danas počinje stavljanje privremenog sloja asfalta u ulici Punjeki.

Drago Topolovec moli predsjednika da obavi razgovor sa predsjednikom Mjesnog odbora Markuševec i da ga pozove na red. Ističe kako je član Vijeća MO Markuševec, Karlo Vuljar, zvao Ivicu Punjeka i u razgovoru dobio nepristojan odgovor. Smatra kako to nije način komunikacije te moli predsjednika da obavi razgovor s njim.

Danijel Jagušt moli predsjednika da urgira kod Mjesnog odbora šestine da se u objektu MO Šestine osigura prostor za arhivu i materijale Udruge za očuvanje Šestina, budući su odlukom Vijeća izgubili sobu, koju su imali na korištenje.
Predsjednik Vijeća odgovara kako taj jedan ormar može biti u bilo kojoj sobi te smatra kako nema potrebe da Udruga za očuvanje Šestina ima jednu prostoriju samo za svoje potrebe.
Ističe kako je dobio informaciju da je Udruga u minusu 140.000,00 kuna te kako postoje sumnje u netransparentan rad Udruge.
Drago Topolovec ističe kako je i do Markuševca došla informacija kako postoje razni dugovi navedene Udruge.
Danijel Jagušt demantira navedeno te ističe kako će za iduću sjednicu pripremiti financijske izvještaje o radu Udruge, kako bi skinuo sumnju u netransparentnost rada.
Mario Jurin ne vidi razlog da Vijeće raspravlja o financijskim izvješćima pojedine udruge te smatra kako je dovoljno samo kratko izvješće.
Sjednica je završila u 11 sati.

Zapisnik vodio
Gora Rogić

